PSTC พุ่งกว่า 8% เก็งกำไร Q2-Q3 โตแรง-คาดชนะประมูลพลังงานชีวมวลภาคใต้ 5 MW
PSTC พุ่งกว่า 8% เก็งกำไร Q2-Q3 โตแรง พร้อมคาดชนะประมูลพลังงานชีวมวลภาคใต้อย่างน้อย 5 MW ล่าสุด ณ เวลา 10.38 น.ราคาอยู่ที่ 0.67 บาท บวก 0.05 บาท หรือ 8.06% มูลค่าการซื้อขาย 82.74 ล้านบาท
28 มิ.ย. 2559

ผู้สื่อข่าวรายงานว่า ราคาหุ้น บริษัท เพาเวอร์ โซลูชั่น เทคโนโลยี จำกัด (มหาชน) หรือ PSTC ณ เวลา 10.38 น.ราคาอยู่ที่ 0.67 บาท บวก 0.05 บาท หรือ 8.06% มูลค่าการซื้อขาย 82.74 ล้านบาท  โดยเปิดตลาดที่ 0.62 บาท ต่ำสุดที่ 0.61 บาท สูงสุดที่ 0.68 บาท

บล.โนมูระ พัฒนสิน คาดกำไรสุทธิไตรมาส 2/59 ของ PSTC เติบโตต่อเนื่องจากไตรมาสก่อนและจะทำจุดสูงสุดใหม่รายไตรมาสในไตรมาส 3/59 ส่งผลให้กำไรสุทธิปี 59 แตะที่ระดับ 89.8 ล้านบาท เติบโต 522.1% จากปีก่อน
ทั้งนี้ ประเมินราคาเป้าหมายปี 2016F ที่ 0.85 บาท (Upside 37.09%) หลังบันทึกรายได้จากโรงไฟฟ้าครบ PER18F จะลดสู่ระดับเพียง 10.7x  อีกทั้ง PSTC ยื่นเข้าประมูลพลังงานชีวมวลภาคใต้ 32 MW คาดชนะการประมูลอย่างน้อย 5 MW ในเบื้องต้น หากชนะการประมูลจะเพิ่มราคาเป้าหมายอีก 0.094 บาทต่อหุ้น/5 MW